Publication: Magyar Közlöny
Issue: MK-2011-138 (Year: 2011, Number: 138)
Era: contemporary
Section: 8. melléklet az 58/2011. (XI. 24.) NFM rendelethez
Paragraph Index: 1232

(19) Az R. 8. melléklet 7.4.4.3. pontja helyébe a következõ rendelkezés lép: „7.4.4.3. A vizsgabiztos feladata Egyezteti és ellenõrzi a vizsgajegyzõkönyvet, a vezetõi engedélyt (vizsgaigazolást) és a vizsgázó személyazonosságát. A vezetési kartonon ellenõrzi a kötelezõen elõírt órák, gyakorlatok teljesítésének igazolását. Röviden ismerteti a vizsga menetét. Felhívja a vizsgázó figyelmét, hogy a biztonsági övet mely feladatnál kell használnia. Amennyiben az adott gépkocsit (jármûvet) az elõírások alapján nem kötelezõ biztonsági övvel felszerelni, a feladatot értelemszerûen biztonsági öv nélkül kell végrehajtani, a gépkocsiban (jármûben) ülõ személyek fokozott figyelme mellett. Az elõzetesen – egy rutinvizsga-feladat számának bekarikázásával – megjelölt, vizsgafeladatokat tartalmazó minõsítõ lapok közül a vizsgázóval húzat egyet. A feladatot közli a szakoktatóval, ha szükséges, megmutatja a rutin minõsítõ lapot. A feladatok végrehajtása közben a vizsgázónak nem ad utasításokat. Beavatkozik a vizsga menetébe, ha a vizsgázó bármely feladat elvégzésekor sikertelenséget okozó hibát követett el. A vizsga végén ismerteti a vizsga eredményét. Rövid, tárgyilagos értékelést ad a vizsgázó teljesítményérõl. Azoknál a feladatoknál, ahol elõírt a kijelölt biztosító személy közremûködése – és ezt a feladatot a szakoktató látja el – a vizsgabiztos a szakoktató helyén foglal helyet. „T” kategóriás rutinvizsgán a vizsgázó mellett úgy foglal helyet, hogy az – üzemi fékberendezésre ható – pótfék pedált mûködtetni tudja, és a jármûszerelvény irányításába szükség esetén beavatkozhasson. A feladatokat azok végrehajtása elõtt külön-külön ismerteti.”

Source: https://magyarkozlony.hu/hivatalos-lapok/806a42171c3a11baaafbeb6e0d75815f108b05de/dokumentumok/269027a4ef5be6be0981b80563d21242796c2ffa/letoltes